**INFORMACIJA O STANJU SIGURNOSTI NA PODRUČJU POLICIJSKE UPRAVE**

**BRODSKO-POSAVSKE U MJESECU SIJEČNJU 2024. GODINE**

**STANJE KRIMINALITETA**

 U mjesecu siječnju 2024. godine evidentirano je 119 kaznenih djela što je za 10 kaznenih djela ili 7,8% manje u odnosu na siječanj 2023. godine.

 Od ukupnog broja kaznenih djela 64 su bila po poznatom počinitelju, a 55 po nepoznatom počinitelju. Počinitelji su naknadno otkriveni u 12 kaznenih djela ili 21,8%, a u 43 kaznena djela počinitelji su ostali nepoznati.

 Ukupna razriješenost kaznenih djela iznosi 63,9%, dok je u siječnju 2023. godine iznosila 62,8%.

 Ukupna razriješenost kaznenih djela, uzimajući u obzir kaznena djela iz ranijih razdoblja čiji su počinitelji naknadno otkriveni u siječnju, iznosi 73,1 dok je u siječnju 2023. godine iznosila 69%.

 U strukturi kriminaliteta ukupno su: 94 kaznena djela općeg kriminaliteta od kojih je 20 počinjeno na štetu mladeži i obitelji, 16 kaznenih djela organiziranog kriminaliteta, 4 kaznena djela sigurnosti prometa, 3 kaznena djela kibernetičkog kriminaliteta, 1 kazneno djelo gospodarskog kriminaliteta i 1 kazneno djelo zlouporabe droga.

**Opći kriminalitet**

U mjesecu siječnju evidentirana su 94 kaznena djela koja pripadaju grupaciji općeg kriminaliteta. Od navedenog broja kaznenih djela 20 je počinjeno na štetu mladeži i obitelji.

 Od ukupnog broja kaznenih djela 45 je bilo po poznatom počinitelju, a 49 po nepoznatom počinitelju. Počinitelji su naknadno otkriveni u 9 kaznenih djela ili 18,4%, a u 40 kaznenih djela počinitelji su ostali nepoznati.

 Ukupna razriješenost kaznenih djela iznosi 69,1%, a u siječnju 2023. godine je iznosila 65,8%.

 U strukturi kaznenih djela općeg kriminaliteta ukupno je: 48 kaznenih djela protiv imovine, 11 kaznenih djela protiv osobne slobode, 9 kaznenih djela krivotvorenja, 2 kaznena djela protiv opće sigurnosti, 2 kaznena djela protiv spolne slobode, 1 kazneno djelo protiv života i tijela i 1 kazneno djelo protiv javnog reda.

 U mjesecu siječnju najbrojnija kaznena djela općeg kriminaliteta su kaznena djela protiv imovine i to teške krađe (23 kaznena djela), krađe (16 kaznenih djela), oštećenje tuđe stvari (4 kaznena djela) i prijevare (4 kaznena djela).

 Na štetu mladeži i obitelji je počinjeno 20 kaznenih djela ili 2 kaznena djela manje u odnosu na mjesec siječanj 2023. godine.

Od broja kaznenih djela najveći broj pripada kaznenim djelima povrede dužnosti uzdržavanja (6), povrede djetetovih prava (4), prijetnji (3) i nasilja u obitelji (3).

**Gospodarski kriminalitet**

U siječnju je iz oblasti gospodarskog kriminaliteta evidentirano 1 kazneno djelo povrede tuđih prava.

**Kibernetički kriminalitet**

 Iz ove grupacije kriminaliteta evidentirana su 3 kaznena djela računalne prijevare.

**Organizirani kriminalitet**

Iz oblasti organiziranog kriminaliteta evidentirano je 16 kaznenih djela protuzakonitog ulaženja, kretanja i boravka u RH.

**Zlouporaba droga**

 U mjesecu siječnju 2024. godine evidentirano je 1 kazneno djelo zlouporabe droga dok je u siječnju 2023. godine evidentirano 5 kaznenih djela.

 Zapljenama je izuzeto: 1233 komada lijekova sa liste opojnih droga, 173,94 g marihuane, 37 g MDMA i derivata XTC, 23,62 g amfetamina, 2,72 g kokaina i 1 g halucinogenih gljiva.

**SIGURNOST PROMETA**

 Na području Policijske uprave brodsko-posavske evidentirano je 95 prometnih nesreća što je za 8 nesreća ili 9,2% više nego u siječnju 2023. godine.

Od ukupnog broja, 1 nesreća je s poginulom osobom, 17 s ozlijeđenim osobama i 77 s materijalnom štetom.

Broj nesreća s poginulim osobama i broj nesreća s ozlijeđenim osobama je jednak kao i u siječnju prošle godine, dok je s materijalnom štetom veći za 8 nesreća ili 11,6%.

U prometnim nesrećama je poginula 1 osoba, teško je ozlijeđeno 5 osoba, a lakše ozljede je zadobilo 18 osoba.

 U odnosu na mjesec siječanj 2023. godine broj ozlijeđenih osoba je manji za 32,4%.

 Najčešće okolnosti koje su prethodile prometnim nesrećama s nastradalim osobama su u pogreškama vozača zbog brzine neprimjerene uvjetima na cesti i to u 7 nesreća, te zbog nepoštivanja prednosti prolaza u 4 nesreće.

Prema vrstama prometnih nesreća najviše se nesreća s nastradalim osobama dogodilo prilikom slijetanja vozila s kolnika i to 7 nesreća.

 Pod utjecajem alkohola je u trenutku prometne nesreće bilo 15 vozača.

 Nadzorom prometa policijski službenici su utvrdili ukupno 2167 prekršaja u cestovnom prometu što je za 4,8% više nego u mjesecu siječnju 2023. godine.

 Od ukupnog broja prekršaja, utvrđeno je 745 prekršaja vožnje nepropisnom brzinom što je u odnosu na mjesec siječanj 2023. godine manje za 21,8%, a zbog upravljanja vozilom pod utjecajem alkohola je utvrđen 101 prekršaj što je za 7,4% više prekršaja nego u prošloj godini.

**JAVNI RED**

**Javni red i mir**

Prema Zakonu o prekršajima protiv javnog reda i mira evidentirano je 29 prekršaja u kojima su sudjelovalo 26 osoba. U odnosu na mjesec siječanj 2023. godine (37 prekršaja) bilježi se smanjenje za 8 prekršaja.

 Evidentirano je 13 prekršaja svađe i vike, 7 prekršaja omalovažavanja policijskih službenika, 2 tučnjave, 2 prekršaja drskog ponašanja, 2 prekršaja odavanja pijanstvu na javnom mjestu, 2 prekršaja držanja životinja bez nadzora i 1 prekršaj vrijeđanja ili omalovažavanja moralnih osjećaja građana.

 Na ulici i trgu je počinjeno 16 prekršaja, u ugostiteljskim objektima 5 prekršaja, a na drugim mjestima 8 prekršaja.

 Pojedinačno je počinjeno 25 prekršaja, a udružene dvije osobe su počinile 4 prekršaja.

 Pod utjecajem alkohola je počinjeno 5 prekršaja.

**Ostali zakoni**

 Prema ostalim zakonima evidentirana su 224 prekršaja. U odnosu na mjesec siječanj 2023. godine (164 prekršaja) ovih je prekršaja više za 60 ili 36,6%.

Najviše prekršaja evidentirano je iz Zakona o nadzoru državne granice i to 52 prekršaja, a zatim slijedi 45 prekršaja iz Zakona o suzbijanju zlouporabe droga, 32 prekršaja iz Zakona o osobnoj iskaznici, 25 prekršaja iz Zakona o zaštiti od nasilja u obitelji, te 24 prekršaja iz Zakona o strancima.

**Javna okupljanja**

Na području Policijske uprave brodsko-posavske prijavljeno je 29 javnih okupljanja od kojih je održano 28 ili 7 okupljanja više u odnosu na siječanj 2023. godine.

 Održano je 12 javnih okupljanja kulturno zabavnog karaktera, 9 sportskog karaktera i 7 okupljanja ostalog karaktera.

 Na održanim okupljanjima angažirano je 30 policajaca, a na istima nije bilo narušavanja javnog reda i mira.

**SIGURNOST DRŽAVNE GRANICE**

Tijekom mjeseca siječnja 2024. godine je preko graničnih prijelaza zabilježeno prometovanje 881.979 osoba što je povećanje za 8,6% u odnosu na mjesec siječanj 2023. godine.

 Od ukupnog broja prelazaka, evidentirano je 459.902 prelaska državljana trećih zemalja, 326.760 prelazaka hrvatskih državljana i 95.317 prelazaka državljana EU.

 Promatrajući prometovanje vozila evidentirano je ukupno: 331.747 osobnih automobila što je za 11,1% više nego u siječnju 2023. godine, 44.499 teretnih vozila što je povećanje za 8,1%, te 4.332 autobusa što je u odnosu na mjesec siječanj 2023. godine smanjenje za 2,2%.

 Na graničnim prijelazima odbijena su 192 ulaza strancima u Republiku Hrvatsku i 30 izlaza od kojih se 14 odnosi na odbijanje izlaza strancu.

**POŽARI I TEHNOLOŠKE EKSPLOZIJE**

 Evidentirana su 3 požara od kojih su 2 na građevinskim objektima i 1 na prometnom sredstvu.

 U odnosu na mjesec siječanj 2023. godine požara je manje za 50%.

Tehnoloških eksplozija nije bilo.